jkorsvik/nowiki_second_scrape_merged huggingface dataset:
Piroska Pappné-Szamoránsky

Piroska Pappné-Szamoránsky (født 9. juli 1986 i Győr) er en ungarsk håndballspiller. Hun spiller på Ungarns landslag og for den ungarske klubben Ferencváros.


== Karriere ==
Som barn trente hun mye og hun praktiserte aerobic og jazzballett, i tillegg til at hun hoppet en del hoppetau. Hun ville begynne å spille håndball rundt 1995, etter å ha sett på håndballkamper på TV, og på denne tiden ble hun også fast bestemt på å bli profesjonell håndballspiller.


=== Klubb ===
Hun begynte å spille håndball i Balázs Sport School under den ganske kjente ungarske treneren Zoltán Basák, og da hun begynte på sine videregående studier, hadde hun allerede signert en kontrakt med klubben Győr.
Pappné-Szamoránsky ble med på det nasjonale mesterskapet innen håndball både på ungdomsnivå og senere på juniornivå, og senere ble hun mester på førstelaget innen håndball også. Men, i 2005, etter at Győr som hun spilte sammen med, begynte å favoriserte de eldre og mer erfarne håndballspillerne mot ungdommene, besluttet enkelte av spillerne å forlate klubben, Pappné-Szamoránsky var én av dem.
Éva Szarka, daværende trener for klubben Ferencváros, slo umiddelbart til på den talentfulle unge spilleren, og som dermed ble en integrert del av dette laget vant seriemesterskapet i Ungarn i 2007. Etter at hun spilte en stund for diverse håndballklubber i Montenegro, signerte hun en kontrakt med den sammen klubben igjen i juni 2010. Tvillingsøsteren, Anikó Szamoránsky, spiller i samme klubb, i samme posisjon som Piroska.


=== Landslag ===
Piroska debuterte på det ungarske landslaget den 4. april 2006 i en landskamp mot Norge i Kristiansand.


== Referanser ==


== Eksterne lenker ==
(en) Piroska Szamoránsky – Olympedia 
(en) Piroska Szamoránsky – Sports-Reference (OL-resultater – arkivert)
Preludes vol. 1

Preludes vol. 1 er et musikkalbum med Ketil Bjørnstad, utgitt i 1984.


== Sporliste ==
«Prelude nr. 1»
«Prelude nr. 2»
«Prelude nr. 3»
«Prelude nr. 4»
«Prelude nr. 5»
«Prelude nr. 6»
«Prelude nr. 7»
«Prelude nr. 8»
«Prelude nr. 9»
«Prelude nr. 10»
«Prelude nr. 11»
«Prelude nr. 12»


== Eksterne lenker ==
(en) Preludes vol. 1 på Discogs
Hordeolum

Hordeolum, byggkorn eller sti er en infeksjon med abscessdannelse i en kjertel på randen av øyelokket. Betennelsen er stort sett harmløs, men smertefull og irriterende. Vanligvis går det over av seg selv, men antibiotisk øyesalve kan være på sin plass særlig ved kraftige eller gjentatte infeksjoner.


== Referanser ==
Didrik Munch

Didrik Munch (født 28. februar 1956) er en norsk næringslivsleder. Han er konsernsjef i Schibsted Norge. 


== Utdannelse og karriere ==
Munch har Politihøgskolen, er utdannet jurist og arbeidet som politibetjent og politijurist, før han gikk over i det private næringsliv. Han begynte i Bergen Bank og ble etter fusjoner i banksektoren representert i konsernledelsen i Den norske Bank. 
I 1997 gikk Munch over i mediebransjen og ble administrerende direktør i avisen Bergens Tidende. Munch var sentral i arbeidet med å fusjonere de største regionavisene i Norge og ble i 2008 konsernsjef i Schibsted-selskapet Media Norge.. Da Schibsted Norge ble etablert i 2012, ble Munch konsernsjef der.Han er eller har vært styreleder i en rekke norske mediebedrifter, som Aftenposten, Bergens Tidende, Stavanger Aftenblad, Fædrelandsvennen og Finn.no.


== St. Olavs orden ==
Fra 2003 har Munch vært medlem av ordensrådet i St. Olavs Orden, der han fra 1. juli 2009 er visekansler. Kongen utnevnte i 2010 Munch til ridder av 1. klasse av St. Olavs orden «for fortjeneste av St. Olavs Orden.»


== Referanser ==
Tobias Karlsson (danser)

Tobias Karlsson (født 1977 i Hallsberg, Sverige og oppvokst i Östansjö) er en svensk profesjonell danser og dokusåpedeltaker. Karlsson har deltatt i samtlige sesonger av TV 4s danseprogram Let's Dance og vant den tredje sesongen sammen med Tina Nordström. I 2008 deltok han i Kanal 5s serie So You Think You Can Dance Scandinavia.
Karlsson har deltatt i det danske TV-programmet Vild med dans (TV 2) og han har også vært med i det norske TV-programmet Skal vi danse på TV 2.


== Eksterne lenker ==
(sv) Offisielt nettsted 
(en) Tobias Karlsson – kategori av bilder, video eller lyd på Commons 
(en) Tobias Karlsson på Internet Movie Database
Jørgen Jensen Sadolin

Jørgen Jensen Sadolin (født ca. 1499 i Viborg, død 19. desember 1559 i Odense) var en dansk teolog og reformator.
Sadolin var antagelig uekte sønn av en prest i Viborg. Navnet Sadolin (som er en latinisering av salmaker) ble brukt av faren, men ikke av Jørgen Jensen selv. Han kalte seg Jørgen Jensen Viborg, etter sin fødeby. 
Vi vet ingen ting om hans barndom, ungdom og studier. Han dukker opp i historien som Hans Tausens medarbeider i Viborg i 1526, og da har han universitetsgraden magister. Allerede da var han tilhenger av Martin Luthers tanker, og det kan tyde på at han har studert i Tyskland. I forbindelse med utbredelsen av de reformatoriske tankene i Viborg fikk Jørgen Jensen Sadolin kong Frederik 1.´s tillatelse til å opprette en presteskole i byen. Da reformasjonen var gjennomført i Viborg i 1529 ble Sadolin av Hans Tausen ordinert som prest ved Sortebrødre Kirke, som ble sognekirke for byens sydlige del. Ved Herredagen i København i 1530 forsvarte han sammen med Hans Tausen den lutherske læren i skriftet Confessio Hafniensis (Den københavnske bekjennelse). 
Fra Viborg kom han til Odense (sannsynlig i 1532) og derfra til København, hvor han holdt taler i Vor Frue Kirke. I perioden fra 1532 til 1537 utgav han flere oversettelser av sentrale reformatoriske skrifter, blant andre Luthers katekisme og Augustana. I 1537 ble han viet til superintendent i Odense av Luthers nære medarbeider Johannes Bugenhagen. Jørgen Jensen Sadolin ble en av Danmarks syv første evangelisk-lutherske superintendenter (som siden er gått over til å hete biskoper), utnevnt fem år før Hans Tausen.
Han var med på å utforme den nye kirkeordningen, Kirkeordinansen, og han sørget for at den ble innført i Fyns Stift. I forhold til den gamle troen var hans holdning fast, men samtidig preget av moderasjon og toleranse. Han ble likevel beskyldt for å være katolsk. Han rakk å holde liktalen for kong Christian 3., samme år som han selv døde.
Sadolinsgade i Odense er oppkalt etter ham.


== Referanser ==


== Kilder ==
Engelstoft og Dahl (ed.): Dansk Biografisk Leksikon, København 1942
Artikkelen bygger på artikkelen fra dansk wikipedia
Solskinn og sang

Solskinn og sang er et musikkalbum med Kari Svendsen, utgitt i 1982.


== Sporliste ==
«Solskinn og sang»
«Vil du dra?»
«Gerdas sang om en måte å leve på»
«Hvis du vil skrive til meg»
«Nett i går»
«Akerselva»
«Marsjkonkurransen»
«Songen om staten»
«Frøken Johansen og jeg»
«Jeg husker deg, Amanda»
«Det er jeg som skal bli ingeniør»
«Brunkebekken»
Massapequa

Massapequa er et tettsted i Nassau County på Long Island i den amerikanske delstaten New York.


== Kjente folk fra Massapequa ==
Baldwin-brødrene (Alec, Daniel, William og Stephen), skuespillere
Elliot Easton, gitarist
William Gaddis (1922–1998), forfatter
Brian Setzer, gitarist
Jerry Seinfeld
Robert Caldwell

Robert Caldwell (født 7. mai 1814 i Clady, Nord-Irland, død 28. august 1891) var en britisk evangelisk misjonær fra kolonitida som benyttet de innfødte språkene som et redskap for forkynnelse i de koloniserte delene av det sørlige India. Caldwell adopterte en teleologisk tilnærmelse til å omklassifisere indiske språk på bakgrunn av rasebiologiske teorier som var populære blant europeiske intellektuelle i det 19. århundre. Hans arbeid var sentrert omkring misjonsarbeidet i distriktet Tirunelveli i Tamil Nadu, hvor han la det teoretiske grunnlag for den politiske og akademiske revivalist-bevegelsen som kom til å dominere dravidisk nasjonalisme i Tamil Nadu og den etniske polariseringen i Sri Lanka. Delstatsregjeringen i Tamil Nadu  hyllet hans historiske rolle med en frimerkeutgivelse den 7. mai 2010.


== Referanser ==
Dynamo Mjøsa Fotballklubb

Dynamo Mjøsa Fotballklubb (stiftet 19. november 2007) er en fotballklubb fra Oslo. Klubbens spillere kom i utgangspunktet fra områder rundt Mjøsa, derav navnet. Klubben startet i seriesystemet i 2008 i 8. divisjon og er per 2022 i 6. divisjon. Spillende trener, Lars Fredrik Raddum, og spilleren med både flest kamper og flest mål i Dynamo Mjøsas historie, Rune Engen, er i 2022 de to eneste gjenværende spillerne fra oppstarten i 2007. I 2016 endte klubben på en rekordsterk 5.-plass i 5.div. Toppscorer var Rune Engen med 12 mål.


== Generell statistikk ==
Tilskuerrekord: 517 mot Lyn, 8. september 2010
Flest klubbkamper: Rune Engen – 184
Flest scoringer: Rune Engen – 72
Beste serieprestasjon: 5.-plass i 5. divisjon (2016)
Beste cupprestasjon: aldri deltatt
Største seier: 12–0 mot Sørkedalen, 24. august 2011
Største tap: 1-10 for Bærumsløkka, 28. juni 2012


== Serien 2008- ==


== Tabellen 2020 ==


== Eksterne lenker ==
Offisielt nettsted
Brian Setzer

Brian Robert Setzer (født 10. april 1959 i Massapequa, New York) er en amerikansk gitarist, vokalist og låtskriver. Han er kjent for å spille på en gitar av typen Gretsch Nashville, og har også fått sin egen Gretsch signatur-gitar. 


== Diskografi ==


=== Stray Cats ===
Stray Cats (1981)
Gonna Ball (1981)
Built For Speed (1982)
Rant N' Rave with the Stray Cats (1983)
Rock Therapy (1986)
Blast Off! (1989)
Let's Go Faster! (1990)
The Best of the Stray Cats: Rock This Town (1990)
Choo Choo Hot Fish (1992)
Original Cool (1993)
Rumble in Brixton (2004)


=== The Brian Setzer Orchestra ===
The Brian Setzer Orchestra (1984)
Guitar Slinger (1996)
The Dirty Boogie (1998)
Vavoom! (2000)
Jumpin' East of Java (2001)
Best of The Big Band (2002)
Boogie Woogie Christmas (2002)
The Ultimate Collection (2004)
Dig That Crazy Christmas (2005)
Wolfgang's Big Night Out (2007)
The Best Of Collection – Christmas Rocks! (2008)
Ultimate Christmas Collection (2008)
Songs from Lonely Avenue (2009)
Don't Mess With A Big Band (Live!) (2010)
Christmas Comes Alive (2010)


=== Soloalbum ===
The Knife Feels Like Justice (1986)
Live Nude Guitars (1988)
Rockin' by Myself (1998)
Ignition! (2001)
Nitro Burnin' Funny Daddy (2003)
Rockabilly Riot, Vol. 1: A Tribute to Sun Records (2005)
13 (2006)
Red Hot & Live! (2007)


== Referanser ==


== Eksterne lenker ==
Offisielt nettsted 
(en) Brian Setzer – kategori av bilder, video eller lyd på Commons 
(en) Brian Setzer på Internet Movie Database 
(en) Brian Setzer hos The Movie Database 
(en) Brian Setzer på Apple Music 
(en) Brian Setzer på Discogs 
(en) Brian Setzer på MusicBrainz 
(en) Brian Setzer på Spotify 
(en) Brian Setzer på Songkick 
(en) Brian Setzer på Last.fm 
(en) Brian Setzer på Genius — sangtekster 
(en) Brian Setzer på AllMusic 
Brian Setzer på Facebook 
Brian Setzer på Myspace
Sørlandstreffet

Sørlandstreffet er en russefestival som hvert år blir arrangert i Kristiansand på våren den helgen som ligger nærmest den 1. mai. 
Festivalen har de siste årene blitt avviklet på Odderøya som tidligere også var arena for Quartfestivalen. Den ble for første gang arrangert over to dager i 2010. Tidligere har det vært et ett-dagers arrangement som falt på natt til 1. mai.
Magadha

Magadha var et indisk oldtidsrike i den nordlige delen av India. Kjerneområdet var Bihar sør for Ganges. Det var et av seksten mahadjanapadaer (sanskrit for «store land») og eksisterte som en enhet fra omkring 600 f.Kr. til 320 f.Kr..
Dens første hovedstad var Rajagriha (dagens Rajgir), deretter Pataliputra (dagens Patna). Magadha ekspanderte til å omfatte det meste av Bihar og Bengal, fulgt deretter av mye av østlige Uttar Pradesh og Odisha. Riket er omtalt i jainistiske og buddhistiske tekster. En av de kjente kongene fra rikets storhetstid var Bimbisara. Riket ble erobret av Mauryariket i 320 f.Kr. og ble kjerneområdet i deres utstrakte rike.


== Referanser ==


== Litteratur ==
Raychaudhuri, H.C. (1972): Political History of Ancient India. Calcutta: University of Calcutta.
Law, Bimala Churn (1926): «4. The Magadhas». Ancient Indian Tribes. Motilal Banarsidas.
Kosala

Kosala (devanagari: कोसल) er en historisk region i India, som omtrentlig tilsvarer området til regionen Oudh i den nåværende indiske delstaten Uttar Pradesh. I den theravādabuddhistiske tekstsamlingen Anguttaranikaya innenfor Sutta pitaka, såvel som i jainteksten Bhagavati sutra, beskrives Kosala som en av de 16 (Solasa) Mahajanapadas (mektige riker) i det 6. århundre f.Kr. Dets kulturelle og politiske styrke ga det en status som stormakt. Riket ble svekket gjennom en serie med kriger mot nabolandet Magadha, og i det 4. århundre f.Kr. ble Kosala absorbert av Magadha. Kosala hadde tre større byer – Ayodhya, Saket og Sravasti, og en rekke mindre byer hvorav de mest kjente er Setavya, Ukattha, Dandakappa, Nalakapana og Pankadha. Avodhya beskrives i Puranaene som hovedstaden i Kosala under kong Ikshvaku og hans etterkommere. Sravasti var hovedstaden i Kosala mellom det 6. århundre f.Kr. og det 6. århundre e.Kr.
Peter L. Nissen

Peter Lynge Nissen (født 8. januar 1924 i Stokke, oppvokst på Torstrand i Larvik) er en norsk flyger og forretningsmann, best kjent som administrerende direktør i Widerøe 1981-1988.


== Militærkarriere ==
Nissen tok examen artium i 1943. Siden dette var under den tyske okkupasjonen flyktet han fra Norge for å slutte seg til motstandsbevegelsen. Han reiste til England via Sverige i 1944 og sluttet seg til Luftforsvaret i eksil. Han ble dekorert med Deltakermedaljen og Legion of Merit. Nissen fortsatte i Luftforsvaret etter krigen og avla eksamen ved Luftkrigsskolen i 1951. Etter å ha vært skvadronsjef ved flere skvadroner, blant annet 335 skvadron 1961 og 1962, tjenestegjorde Nissen i 1963 som kontingentsjef for de norske styrkene som deltok i Kongokrisen. Nissen var deretter stasjonssjef ved Bardufoss flystasjon fra 1968 til 1973. Hans siste stilling i Luftforsvaret var som flyattasjé i Washington D.C. 1973 til 1975.


== Sivil karriere ==
I 1975 ble han sjef for det da nylig etablerte selskapet Offshore Helicopters, som fusjonerte med Helikopterservice i 1977. Han ble deretter administrerende direktør i Fred. Olsens Flyselskap 1977-1981. I 1982 overtok Nissen som administrerende direktør i Widerøe, en stilling han hadde til 1988. I hans tid i Widerøe inntraff en ulykke da et Twin Otter-fly havarerte nær Gamvik (Mehamn-ulykken). Alle femten ombord mistet livet. I 1988 erklærte Nissen at ulykken var uoppklart. I 2004 var han fortsatt av samme mening, til tross for at to tidligere undersøkelseskommisjoner hadde offentliggjort endelige svar. Under Nissens tid i Widerøe ble også Twin Otter-flyene erstattet av Dash 7.1988-1994 arbeidet Nissen som daglig leder i Røde Kors Automatene der han hadde vært styremedlem fra 1981 og styreleder fra 1986.


== Organisasjoner ==
Han var president i Norsk Aero Klubb 1982-1990.  Nissen var også involvert i Foreningen det nasjonale flymuseum, og gikk imot etableringen av Norsk luftfartsmuseum i Bodø. Nissen har bodd på Frogner, men var per 2010 bosatt i Stavern. For sitt arbeide for klubben fikk han Norsk Aero Klubbs hederstegn i gull.


== Referanser ==
Sauraseni

Śauraseni var en av tre dramatiske prākriter som ble benyttet i det nordlige India i middelalderen. Śauraseni utviklet seg senere til urdu, punjabi og språkkomplekset hindi.
Śauraseni var et liturgisk språk for digambararetningen i jainismen, og flere av dens acharyas ble skrevet i dette språket. De to episke diktene Shatkandaagama og Ksyaayapahud innenfor jainismen, er også skrevet i śauraseni.
Magadhi

Magādhi var en av tre dramatiske prākriter som ble benyttet i det gamle India etter at sanskrit gikk tilbake som et litterært språk. Språket ble talt i den østlige delen av det indiske subkontinent, i en region som dekket det som idag omfatter det østlige India, Bangladesh og Nepal. Magādhi var språket i det gamle kongedømmet Magadha, og er antatt å være det talte språket til Gautama Buddha. Det var det offisielle språket ved hoffet til Mauryariket i Pataliputra, og ediktene til kong Ashoka den store ble skrevet i Magādhi.
Magādhi utviklet seg senere til de østlige indoariske språkene, herunder assamesisk, bengali, oriya og biharispråkene (bhojpuri, maithili, magahi m.fl.)
Yukimura Sanada

Sanada Saemon-no-suke Yukimura (真 田 左卫 门 佐 幸 村, Sanada Yukimura?, (1567 – 3. juni 1615) (Keichô 20. 5.7)) var en japansk samurai, andre sønn av Sengoku-periodens daimyo Sanada Masayuki (1544–1611). Hans virkelige navn var Sanada Nobushige (真 田 信 繁), oppkalt etter Takeda Shingens yngre bror Takeda Nobushige (武田 信 繁), som var en modig og respektert kriger. Han og faren var kjent som gode militære taktikere. Selv om deres hær var svært liten, vant de mange kamper hvor de var i mindretall. Sanada Yukimura ble kalt «en helt som kan vises én gang i hundre år» og «Den røde krigsdjevel», og Shimazu Tadatsune (岛 津 忠 恒) kalte ham «Japans fremste kriger» (日本一 の 兵?).
Groupon

Groupon er et «dagens tilbuds»-nettsted med global tilstedeværelse. Tjenesten ble lansert i november 2008 og de første markedene for Groupon var Chicago, Boston, New York City og Toronto. 
Pr. oktober 2010 betjener Groupon mer enn 250 markeder i Nord-Amerika, Europa, Asia og Sør-Amerika.I slutten av 2010 ble det spekulert at Google hadde budt på selskapet.I Norge ble Groupon lagt ned i november 2015.


== Referanser ==


== Eksterne lenker ==
Vyakhyaprajnapti

Vyākhyāprajñapti, også kjent som Bhagavati sūtra, er den femte av de 12 āgamas innenfor kanonen av hellige skrifter i svetambararetningen innen jainismen. Teksten er skrevet i ardhamagadhi.  Vyākhyāprajñapti betyr «utstillingen av forklaringer» og sies i Svetambhara-tradisjonen å ha blitt skrevet av Sudharma Swami Gandhāra, som var en av disiplene til Mahavira.
Vyākhyāprajñapti er den største teksten i svetambara-kanonen, og består av 60,000 spørsmål som skal ha blitt besvart av Mahavira. Emnene varierer fra jainlæren til regler om asketisk adferd, og kan inndeles i følgende kategorier:

asketisk levevis
de seks substanser
jainismens ontologi
reinkarnasjon
geografi
kosmologi
matematikk
obstetrikk
korte biografier om berømte samtidige med Mahavira
diverse emnerTeksten er inndelt i 41 seksjoner, kjent som Shatakas, og følger mønsteret med spørsmål og svar. Spørsmålene stilles av Gautama, Makandiputra, Roha, Agnibhuti & Vayubhuti, Skandaka, Jayanti, m.fl.


== Litteratur ==
Pravartaka Amar Muni, Shrichand Surana Saras (red), Surendra Bothra (overs): Illustrated Bhagavati Sutra Vol. 1. Vyakhya Prajnapti Prakrit Gatha, 2005 (volum 2 2006, volum 3 2008)
Jain prakrit

Jain prākrit er en løselig benevnelse som brukes om språket i de kanoniske tekstene Jain Agamas i jainismen. Jainismens eldste bevarte bøker er overlevert til oss i de folkelige dialektene (prākrit), i motsetning til sanskrit som var det klassiske standardspråket i den braminske hinduismen. Språket i disse tekstene omfatter derfor en rekke beslektede dialekter innenfor den indoariske språkfamilien. Den mest utbredte av disse dialektene var ardhamagadhi, som på grunn av sin store utbredelse har blitt identifisert som den definitive formen for Prākrit. Andre dialekter var maharashtri og sauraseni.
Jainleksikonet Aabhidhan Rajendra Kosh, skrevet av Acharya Rajendrasuri, er en viktig kilde for forståelsen av Jain prākrit, sanskrit, og diverse tekniske jainbegreper på Jain prākrit.
Maggot

Fluelarver er benevnelsen på larver, av noen høyere fluer, kanskje særlig fra familien spyfluer  (Calliphoridae). Fluelarver er vermiforme, det vil si larver uten bein eller et avgrenset hode. De kan også omtales som mark eller makk. Brukt som agn i sportsfiske kalles de gjerne maggot.


== Fiske ==
Maggot brukes som agn i sportsfiske. Blant annet vinterstid ved isfiske etter røye. Om sommeren brukes maggot helst som agn i fiske etter ørret.


== Sårbehandling ==
Bruk av fluelarver for sårbehandling har vært kjent siden antikken, metoden er både billig, sikker og effektiv. Sterile larver plasseres i sår hos mennesker eller dyr, hvor larvene spiser dødt vev, men lar levende vev være i fred. Det er usikkert om sekreter fra larvene har noen effekt på bakterievekst, siden forskjellige studier har gitt motstridende resultater, og enkelte arter av bakterier kan være naturlig resistente mot sekretet. I 2008, ble slik sårbehandling brukt ved omtrent 1000 medisinske sentre i Europa og over 800 medisinske sentre i USA.


== Rettsmedisin ==
Innen rettsmedisinen kan larver eller andre dyr som livnærer seg av kadavere, påvise når et dødsfall inntraff. Siden hver art har sin egen utviklingstid fra egg til voksen (imago), og utviklingen har kjente variabler med temperatur, kan dødstidspunktet bestemmes etter larvenes alder. 


== Referanser ==
Thomas Charles-Edwards

Thomas Mowbray Charles-Edwards (født 11. november 1943) er professor i keltisk ved Jesus College ved University of Oxford.Han ble utdannet ved Ampleforth College før han studerte historie ved Corpus Christi College, Oxford. Han var tilknyttet Dublin Institute for Advanced Studies fra 1967 til 1969. Han oppnådde graden dr. philos i 1971, og var ansatt som lærer i historie («Fellow of history») ved Corpus Christi College før han ble professor i keltisk i 1996.Hans særlige forskingsfelt er irsk og walisisk språk og historie, i tiden fra romerrikets fall til middelalderen.
Charles-Edwards er medlem av Royal Historical Society, medlem av British Academy og er en av grunnleggerne av Learned Society of Wales. Han er æresmedlem av Royal Irish Academy.


== Sentrale utgivelser ==
1983. Med Fergus Kelly. Bechbretha.
1986. Red. med Morfydd Owen & D B Walters. Lawyers and Laymen (Cardiff).
1989. The Welsh Laws.
1993. Early Irish and Welsh Kinship (Oxford).
2000. Red. med Morfydd Owen & Paul Russell. The Welsh King and His Court (Cardiff).
2000. Early Christian Ireland (Cambridge).
2003. Red. After Rome: c.400-c.800 (Oxford).
2005. Red. med Paul Russell. Tair Colofn Cyfraith. The Three Columns of Law in Medieval Wales: Homicide, Theft and Fire (Bangor).
2006. The chronicle of Ireland, ISBN 0853239592


== Referanser ==


== Eksterne lenker ==
Charles-Edwards, profil ved Jesus College Arkivert 3. mars 2016 hos Wayback Machine.